Det Grønne Museum

Prøv at skyde med bue og pil (merbetaling)
2026-07-05 13:00 - 17:00, 2026-07-09 13:00 - 17:00, 2026-07-10 13:00 - 17:00, 2026-07-11 13:00 - 17:00, 2026-07-12 13:00 - 17:00 (Europe/Copenhagen) | Det Grønne Museum, Randersvej 4, Auning, 8963
Bueskydning – kan du ramme hjorten?
Tag familien med til en spændende oplevelse på Det Grønne Museum og prøv kræfter med bue og pil på vores indendørs skydebane.
Under kyndig vejledning får du mulighed for at teste dine evner som jæger og se, om du kan ramme hjorten. Du får tre skud og masser af spænding, når koncentration, teknik og præcision sættes på prøve.
Bueskydning har været en vigtig del af jagtens historie i tusindvis af år, og her får du mulighed for selv at mærke, hvordan det føles at stå med buen i hånden og sigte mod målet.
Aktiviteten er for både børn og voksne, og alle kan være med.
Praktisk info

3 skud koster 30 kroner.
Buebanen er åben torsdag – søndag fra 13.00-17.00 i hele sommerferieperioden.
Køb en billet på dagen inde i udstillingen STORT ved buebanen

Foderrunde i sommerferien
2026-07-06 11:00 - 11:20, 2026-07-07 11:00 - 11:20, 2026-07-08 11:00 - 11:20, 2026-07-09 11:00 - 11:20, 2026-07-10 11:00 - 11:20, 2026-07-11 11:00 - 11:20, 2026-07-12 11:00 - 11:20, 2026-07-13 11:00 - 11:20
Kom med på foderrunde blandt de gamle husdyrracer
Hver dag kl. 11.00 kan du komme med på foderrunde og opleve nogle af museets gamle danske husdyrracer på nært hold.
Sammen med museets medarbejdere går turen rundt til dyrene, hvor du kan høre fortællinger om de historiske racer, deres betydning for dansk landbrug og arbejdet med at bevare dem for fremtiden. Undervejs får du mulighed for at opleve dyrene i deres omgivelser og se, hvordan de lever i dag.
Foderrunden er en hyggelig og lærerig oplevelse for både børn og voksne og giver et særligt indblik i en vigtig del af Danmarks kulturarv.
Praktisk info

Foderrunden starter fra lysningen hver dag kl. 11.00.
Der er plads til maks. 20 deltagere på hver tur.
Billet hentes gratis på dagen i Historisk Værksted.

Prøv klatresøjlen - kom til tops i udstillingen (merbetaling)
2026-07-06 13:00 - 17:00, 2026-07-07 13:00 - 17:00, 2026-07-08 13:00 - 17:00
Prøv vores klatresøjle og kom helt til tops i den indendørs skov!
Oplev et anderledes og adrenalinfyldt perspektiv på udstillingen STORT – Mennesket og Skoven, når du iført sikkerhedsudstyr klatrer op i udstilllingen.
Klatresøjlen er ni meter høj, og giver dermed virkelig muligheden for at se udstillingen STORT fra ‘trækronerne’.
Men husk! Målet i sig selv bør ikke være at komme til toppen, men at få en sjov og hyggelig oplevelse – derfor skal man også huske at se sig om undervejs – for hvem ved, måske er der nogle dyr, der gerne vil sige hej i løbet af klatringen.
Du er i sikre hænder hos museets formidlere, der både kan fortælle spændende historier om skovarbejdets udvikling og har de nødvendige uddannelser fra Klatring Danmark.
Praktisk info

En klatretur koster 50 kr.
Klatresøjlen er åben mandag – onsdag fra 13.00-17.00 i hele sommerferieperioden.
Køb en tur på dagen inde i udstillingen STORT ved klatresøjlen
Hvis man ikke møder op til aftalt tidspunkt, forbeholder museet sig retten til at aflyse tiden uden mulighed for refundering af pengene.
Rent sikkerhedsmæssigt er der en maks. vægt på 100 kg, for at man må benytte klatresøjlen.
Vi anbefaler, at man er fyldt 6 år, inden man prøver klatresøjlen.

Levende museum - Mød gartnerne
2026-07-07 10:00 - 13:00
Levende museum hver tirsdag i haven og i udstillingen Guldkorn.
Hver tirsdag kan du møde gartnerne, når de arbejder i henholdsvis udstillingen Guldkorn og i Polakhusets have.
Selvom de arbejder og er i fuld gang, så er de altid parate til en venlig henvendelse, og vil gerne bidrage med deres store viden.

Mød de frivillige: Madlauget
2026-07-07 10:00 - 14:00
LEVENDE MUSEUM / tilbagevendende / Gratis når entréen er betalt
Mød Madlauget i Madens Hus, hvor de arbejder med de gamle historiske madretter og med de gamle værktøjer som fandtes dengang. Afhængig af hvornår du besøger museet, så vil det være forskellige retter og tidsepoker som museets frivillige i madlauget arbejder med og ud fra.
Men uanset hvad de laver, så har de altid tid til en hyggelig dialog omkring det at lave mad og omkring den historiske opskrift de arbejder med – og som regel vil der også være smagsprøver, efterhånden som retterne bliver færdige.

Mød de frivillige: Besøgsværterne
2026-07-07 12:00 - 15:00, 2026-07-08 12:00 - 15:00, 2026-07-09 12:00 - 15:00
Mød besøgsværterne som fortæller om land- og skovbrugets store maskiner, vogne og redskaber, der står på rad og række i museets Besøgsmagasin.
Det Grønne Museums Besøgsmagasin befinder sig i to af Gl. Estrups avlsbygninger: Ridehuset og Agerumsladen. Hér er en udvalgt del af Det Grønne Museums store samlinger vognhjul ved vognhjul og fuglevinge ved fuglevinge opdelt i temaerne: vogne og kareter, traktorer og motorer, jagt og natur, samt skov- og landbrugsmaskiner.
Det Grønne Museums besøgsværter står parat til at svare på spørgsmål, forklare om maskinerne og fortælle historier fra deres egne liv med de store maskiner f.eks. som landmænd.

Mød de frivillige: Smedene
2026-07-07 12:00 - 16:30, 2026-07-08 12:00 - 16:30, 2026-07-09 12:00 - 16:30, 2026-07-10 12:00 - 16:30, 2026-07-11 12:00 - 16:30, 2026-07-12 12:00 - 16:30
Mød de frivillige i Det Grønne Museums gamle smedje, når de arbejder ved essen og tæmmer jern ved hjælp af ild, hammer og ambolt, som mennesket har gjort siden forhistorisk tid, og som det længe har været gjort på Gammel Estrup.
Smedjen er opført i 1761 som en del af det store kompleks af avlsbygninger, der blev opført ved Gl. Estrup i 1600- og 1700-tallet. Smedjen ligger på den yderste grænse af avlsbygningerne, hvor muligheden for at stoppe en eventuel brand fra at brede sig har været størst.
I den gamle, traditionsrige smedje viser Det Grønne Museum Smedelaug det historiske håndværk med ild i essen og hammerens banken mod ambolten, mens de øser ud af erfaringer og historier fra liv som smede.

Mød de frivillige i Traktor-værkstedet
2026-07-08 11:00 - 14:00
LEVENDE MUSEUM / Tilbagevendende begivenhed / Gratis når entréen er betalt
Mød de frivillige i Traktorværkstedet, hvor de arbejder med mange typer af opgaver. For eksempel kommer maskinerne til eftersyn og reparation i Traktorværkstedet, inden museets frivillige bruger dem i deres arbejder på de Historiske Marker.
Traktorværkstedet er altid fyldt med liv, lyd og delvist samlede maskiner og motorer, og de frivillige står parat til at svare på spørgsmål, forklare hvad de laver og fortælle historier fra et langt arbejdsliv med store maskiner – f.eks. som smede.

Mød de frivillige: Karle- og Pigelauget
2026-07-09 12:00 - 15:00
Løbende over hele året, så er museets Karle- og Pigelaug ude og arbejde i de historiske marker.
Kom og oplev deres arbejde, og er du heldig, så kan det endda være, at du får nogle friske nyopgravede kartofler med hjem.

Årets program.
Torsdag den 9. april Kl. 12:00-15:00 – Årets gang i De Historiske Marker – Lægge kartofler + så roer
Torsdag den 7. maj Kl. 12:00-15:00 – Årets gang i De Historiske Marker – Hakke roer
Torsdag den 4. juni Kl. 12:00-15:00 – Årets gang i De Historiske Marker – Hakke roer
Torsdag den 25. juni Kl. 12:00-15:00 – Årets gang i De Historiske Marker – Hakke roer
Torsdag den 2. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 9. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 16. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 23. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Torsdag den 30. juli Kl. 12:00-15:00 – Årets gang i De Historiske Marker – Tage tidlige kartofler op + hakke roer
Lørdag den 8. aug. Kl. 12:00-15:00 – Årets gang i De Historiske Marker – Høste med selvbinder
Lørdag den 15. aug. Kl. 12:00-15:00 – Årets gang i De Historiske Marker – Høste med mejetærsker
Torsdag den 1. okt. Kl. 12:00-15:00 – Årets gang i De Historiske Marker – Tage sene kartofler op
Torsdag den 15. okt. Kl. 12:00-15:00 – Årets gang i De Historiske Marker – Tage roer op

Mød de frivillige biavlere
2026-07-11 12:00 - 16:00
LEVENDE MUSEUM / tilbagevendende / Gratis når entréen er betalt
Mød Det Grønne Museums frivillige biavlere i biavlerlauget, når de passer museets historiske bigård, der ligger tæt på skov og eng mellem Gl. Estrups avlsbygninger og Smedjen.
Det Grønne Museums bigård består af forskellige historiske stadetyper og viser udviklingen indenfor biavl fra ca. 1850 til nu. I bigården lever og bor i alt 15 bifamilier, og de passes og plejes af museets frivillige biavlere.
Arbejdet med bierne og den honning, der høstes, er bestemt af biernes liv og årstiderne. Det betyder, at det særligt er i sommerperioden, at biavlerne tilser bier og stader. Mød dem ved bigården, hvor det summer af liv og biavlerne gerne fortæller om biernes forunderlige verden samt viser, hvordan den udfolder sig i de historiske stader.
Honningen, der høstes, sælges i museumsbutikken og ved udvalgte arrangementer, som museets julemarked.
